
ROMÂNIA

JUDEŢUL BIHOR

MUNICIPIUL MARGHITA

             CONSILIUL LOCAL AL MUNICIPIULUI MARGHITA 
Proiect de hotărâre
-privind aprobarea proiectului intitulat„ Construirea de insule ecologice digitalizate Municipiul Marghita , județul Bihor”, în vederea participării la apelurile de proiecte PNRR/2022/C3/S/I.1.B , Componenta C3-Managementul Deşeurilor, Subinvestiţia I.1.B-Construire de insule ecologice digitalizate din cadrul Planului Naţional de Redresare şi Rezilienţă
Având în vedere temeiurile juridice, respectiv prevederile:

-art. 44 alin.(1) din Legea nr. 273/2006 privind finanțele publice locale, cu modificările și completările ulterioare;
-art. 5. alin. (4) din H.G. 907/2016 privind etapele de elaborare si continutul-cadru al 

documentatiilor tehnico-economice aferente obiectivelor/proiectelor de investitii finantate din fonduri publice
- art. 129 alin. (2) lit. b) si alin. (4) lit.a) si lit. b), art. 139 alin. (1) şi alin.(3) lit.f) din Ordonanţa de Urgență a Guvernului nr. 57/2019 privind Codul administrativ, cu modificarile și completarile ulterioare;

            Ordinul Ministrului Mediului, Apelor și Pădurilor nr. 2366 din 8 septembrie  2022 pentru aprobarea Ghidului specific privind regulile şi conditiile aplicabile finanţării din fondurile europene aferente PNRR in cadrul apelului de proiecte PNRR/2022/C3/s/I.1.B, pentru Subinvestiţia I.1.B - CONSTRUIREA DE INSULE ECOLOGICE DIGITALIZATE - COMPONENTA C3 – MANAGEMENTUL DEȘEURILOR .
Luând act de :

a) referatul de aprobare înregistrat cu nr. 9518 din 09.09.2022, prezentat de către primarul Municipiului Marghita, în calitatea sa de inițiator, prin care se susține necesitatea și oportunitatea proiectului, constituind un aport pentru dezvoltarea colectivității;

b) raportul de specialitate înregistrat cu nr. 9519 din 09.09.2022, prin care se motivează, în drept și în fapt,  necesitatea și oportunitatea proiectului, constituind un aport pentru dezvoltarea colectivității;
În temeiul prevederilor art. 196 alin. l lit. a din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare se propune următorul 
Proiect de  Hotărâre:
Art. 1. Se aprobă participarea Municipiului Marghita în cadrul Planului Național de Redresare și Reziliență (PNRR) - COMPONENTA 3 – MANAGEMENTUL DEȘEURILOR, SUBINVESTIȚIA I1.B. - CONSTRUIREA DE INSULE ECOLOGICE DIGITALIZATE, finanțat prin Ministerul Mediului, Apelor și Pădurilor,  în vederea depunerii spre finanțare și realizării obiectivului de investiție denumite - „ Construirea de insule ecologice digitalizate Municipiul Marghita , județul Bihor”.
Art. 2. Se aprobă implementarea proiectului „ Construirea de insule ecologice digitalizate Municipiul Marghita , județul Bihor” denumit în continuare Proiectul, conform anexei nr. 1 care este parte integrantă din prezenta hotărâre. Investitia este necesara, oportuna și prezinta un insemnat potențial economic deoarece îmbunătățirea gestionării deșeurilor va contribui la reducerea problemelor legate de sănătate și mediu, reducerea emisiilor de gaze cu efect de seră (direct prin reducerea emisiilor de la depozitele de deșeuri și indirect prin reciclarea materialelor care pot fi extrase și prelucrate) și evitarea impactului negativ la nivel local cum ar fi: alterarea peisagistică datorată depozitelor de deșeuri, poluarea locală a apei și a aerului, precum și împrăștierea deșeurilor, astfel va avea un impact pozitiv inclusiv asupra îmbunătățirii performanței economice al zonei, în special în ceea ce privește desfașurarea activitățiilor economice intr-un mediu optim. 
Art.3. In cazul obținerii finanțării prin Planului Național de Redresare și Reziliență (PNRR), pentru perioada de realizare a investițiilor, cheltuielile aferente lucrărilor  proiectului vor fi prevăzute în bugetul local
Art.4.  Se aprobă angajamentul de a se asigura veniturile necesare acoperirii cheltuielilor de intretinere/mentenanta a investițiilor pe o perioadă de minimum 5 ani de la data efectuării ultimei plăți în cadrul proiectului.
Art.5.  Se aprobă angajamentul de a asigura cofinanțarea proiectului, respectiv finanțarea cheltuielilor neeligibile care asigură implementarea proiectului.
  Art.6. Se nominalizează primarul Municipiului Marghita, dl. Marcel Emil Sas Adascaliţii  pentru relaţia cu Ministerul Mediului Apelor şi Pădurilor  în derularea proiectului.
  Art.7. Aducerea la îndeplinire a prezentei hotărâri se asigură de către primarul Municipiului Marghita prin aparatul de specialitate 
  Art.8.  Prezenta  sub fomă de hotărâre se comunică, prin intermediul secretarului Municipiului, în termenul prevăzut de lege, primarului Municipiului Marghita, Instituţiei Prefectului Judeţul Bihor, spre afişare pe site-ul www.marghita.ro, la secţiunea monitorul oficial local. 
                     Iniţiator                                                    Vizat pentru legalitate 
                  p. primar                                                          Secretar General 

                                                                                          Cornelia DEMETER
